<classify> Kauli ya Mwenyekiti Vicent imekuja baada ya Mkuu wa Mkoa wa Shinyanga, Ally Rufunga kuandikia barua ya kusitisha uteuzi wa viongozi wote walioteuliwa kwenye kamati ya muda iliyopewa jina la Uboreshaji wa Stand United FC na kukabidhi timu kwa viongozi waliochaguliwa mwanzo.Baada ya timu kurudishwa mikononi nawaomba tuachane na yaliyopita tuangalie kuijenga timu yetu na kuhakikisha inasonga mbele kwani tulikuwa tukipigania tuweze kupata nguvu kwenye kamati ya utendaji, tumefanikiwa tuna changamoto ya kufanya kazi ya kuuthibitishia umma kwamba tunaweza kufanya kazi, alisema Amani.Pia Amani alisema isitafsiriwe kama kuna mshindi bali anatumia fursa hiyo kuwaambia wajumbe wa kamati ya utendaji, wanachama na wadau wengine, kutokana na suala hilo kumalizika asingependa kusikia tena jambo hilo.Tukubali kuwa yale yaliyotokea yamekwisha tuanye kazi vinginevyo inaweza kuathiri matokeo mengine au kunaweza kuwa na mipango ya kuhujumiana.Vicent alisema watatoa fursa pana kwani Waziri wa Habari, Utamaduni Sanaa na Michezo Nape Nnauye alisema waajiri wataalamu na wawe na sekretarieti nzuri ili mkataba usimamiwe vizuri.Klabu ya Stand United iliingia kwenye mgogoro baada ya kupata udhamini kutoka kampuni ya uchimbaji madini ya ACACIA hali iliyosababisha uongozi wa kina Vicent kuondolewa.  <topic>: michezo 